stanford-oval/wikipedia huggingface dataset:
Andre Ware

| Andre Ware> Henkilötiedot |
| --- | --- |
Koko nimi:  Frank Andre Ware
Syntynyt: elokuu 1965  Kalamazoo, Michigan
Ammatti:  näyttelijä
Näyttelijä
Taiteilijanimet:  André Ware
Aktiivisena:  1995–
Merkittävät roolit:  Nick Fury (Ultimate Avengers)
Aiheesta muualla
IMDb 
Frank André Ware (s. elokuu 1965 Kalamazoo, Michigan) on yhdysvaltalainen näyttelijä, joka on useimmiten esiintynyt toiminta- ja draamaelokuvissa, sekä televisiosarjoissa. Hänellä oli muun muassa pieni rooli elokuvassa Die Hard – koston enkeli ja oli pääosassa animaatioelokuvissa Ultimate Avengers ja Ultimate Avengers 2.
Alexis Texas

| Alexis Texas |
| --- | --- |
 Alexis Texas vuonna 2013.
Henkilötiedot
Koko nimi:  Thea Alexis Samper
Syntynyt: 25. toukokuuta 1985 (ikä 39)
Pornonäyttelijä
Taiteilijanimet:  Alexis
Aktiivisena:  2007–
Elokuvien määrä:  595
Silmien väri:  Sininen
Hiusten väri:  Vaalea
Mitat:  75D-68-101 cm
Pituus:  173 cm
Paino:  57 kg
Palkinnot
 AVN 2010 Deviance  2011 Buttwoman vs. Slutwoman  2011 Car Wash Girls  2016 Angela 2 
Aiheesta muualla
Kotisivut
IMDb
Alexis Texas (oik. Thea Alexis Samper, s. 25. toukokuuta 1985 Panama) on yhdysvaltalainen seitsenkertainen AVN-palkittu pornonäyttelijä, elokuvaohjaaja ja strippari. Hän on esiintynyt myös elokuvassa Bloodlust Zombies sekä Juicy J:n musiikkivideolla Bandz a Make Her Dance.
Aikuisviihdeura

Texas syntyi Panamassa, mutta kasvoi San Antonion alueella Texasissa. Myöhemmin Texas muutti Kaliforniaan, missä hän aloitti noin 21-vuotiaana uransa pornoelokuvissa. Ennen pornoelokuvauraa hän työskenteli baarimikkona opiskellessaan samaan aikaan collegessa. Texas ei valmistunut collegesta.
Texas teki ensimmäisiä kuvauksia LA Direct mallitoimistoon maaliskuussa 2007. Ensimmäisen vuoden jälkeen Texas huomioitiin kahdesti vuoden 2007 tulokkaana ja 2008 NightMoves palkitsi hänet kyseisessä luokassa. Seuraavana vuonna 2009 Texas huomioitiin Rogreviews' Critics Choice -ehdokkuudella parhaana naisesiintyjänä. Hän esiintyi vuoden 2009 aikana hieman yli sadassa elokuvassa. Texas esiintyi myös Genesis-lehden kansikuvassa huhtikuussa 2009 ja Hustler-lehden 35-vuotisjuhlajulkaisun kesäkuun 2009 kannessa.
2010 Texas huomioitiin XRCO-ehdokkuudella vuoden parhaana naisesiintyjänä. Hänet palkittiin myös AVN- ja F.A.M.E.-palkinnoilla. Lisäksi Virtual Awards huomioi hänet vuoden 2010 parhaana pornonäyttelijän ehdokkuudella. Vuoden 2011 palkintogaaloissa Texas sai hieman enemmän näkyvyyttä ja oli huomioitu AVN-, XBIZ- ja XRCO-ehdokkuudella vuoden naisesiintyjäksi.
Vuoden 2011 aikana Texas sai lisää näkyvyyttä sosiaalisessa mediassa ja hänet huomioitiin useilla ehdokkuuksilla 2012 palkintogaaloissa. AVN oli huomioinut Texasin yhteensä yhdeksässä eri luokassa muun muassa vuoden naisesiintyjänä. Myös NightMoves oli huomioinut hänet parhaana naisesiintyjänä, parhaana sosiaalisen median tähtenä ja parhaasta takapuolesta. Myös XBIZ huomioi Texasin toistamiseen vuoden naisesiintyjänä.
Myös vuoden 2012 aikana Texas jatkoi menestystään saamalla lisää ehdokkuuksia. AVN huomioi hänet vuonna 2013 neljällä ehdokkuudella muun muassa vuoden naisesiintyjä. Texas huomioitiin elokuvasta Deviance 3 kahdella ehdokkuudella parhaasta naisten ryhmäseksikohtauksesta ja parhaasta poika ja tyttö kohtauksesta. Myös XBIZ huomioi Texasin parhaasta naisten ryhmäseksikohtauksesta. NightMoves sitä vastoin huomioi hänet toistamiseen parhaana sosiaalisen median tähtenä ja parhaasta takapuolesta. Texas sai ensimmäistä kertaa ehdokkuuksia Sex Awardsilta ollen ehdolla vuoden pornonäyttelijäksi, pornon paras keho ja seksikkäimpänä aikuisviihdenäyttelijänä. Myös XBIZ huomioi hänet vuoden naisesiintyjäksi.
Vuonna 2013 Texas oli yksi pornonäyttelijöistä, jotka esiintyivät ohjaaja Deborah Andersonin pornonäyttelijöistä kertovassa dokumenttielokuvassa Aroused.
Texas palkittiin jälleen vuosina 2014-2018 AVN:n fanipalkinnolla parhaasta ja eeppisestä takapuolesta. Hän oli ehdolla myös suosikki naispornonäyttelijäksi ja sosiaalisen median tähdeksi.
Aikuisviihdeura > Ohjaajana

Texas päätyi ohjaajaksi Elegant Angel yhtiön palkattua hänet ohjaamaan pelkästään elokuvia.  Hänen ensimmäinen ohjaama elokuva julkaistiin 2015 Big Booty Tryouts, joka palkittiin XBiz-palkinnolla "All-Sex Release of the Year" luokassa. Samana vuonna julkaistiin Texasin toinen ohjaama elokuva Real Buttwoman Returns. Elokuva huomioitiin kahdella AVN-ehdokkuudella ja yhdellä XBiz-ehdokkuudella. 2016 Texas ohjasi kaksi elokuvaa Texas Hoedown ja Battle of the Asses 6.
Aiheesta muualla

Kuvia tai muita tiedostoja aiheesta Alexis Texas Wikimedia Commonsissa
Alexis Texas Virallinen kotisivu
Alexis Texas Myspacessa (englanniksi)
Alexis Texas Internet Movie Databasessa. (englanniksi)
Scott Tingle

| Scott Tingle |
| --- | --- |

Henkilötiedot
Syntynyt: 1965-07-1919. heinäkuuta 1965 Attleboro, Massachusetts
Kansalaisuus:  yhdysvaltalainen
Ura
Tyyppi:  astronautti
Lennot

Sojuz MS-07:  Sojuz MS-07
:  Retkikunta 54
 
Scott David Tingle (s. 19. heinäkuuta 1965 Attleboro, Massachusetts, Yhdysvallat) on yhdysvaltalainen astronautti. Tingle valittiin astronauttikoulutukseen vuonna 2009 ja on osallistunut vuonna 2017 Sojuz MS-07 -lennolle Retkikunnan 54 jäsenenä.
Aiheesta muualla

Kuvia tai muita tiedostoja aiheesta Scott Tingle Wikimedia Commonsissa
Ami Suzuki

Ami Suzuki
Ami Suzuki (鈴木亜美 , Suzuki Ami, s. 9. helmikuuta 1982) on japanilainen laulaja, lauluntekijä, näyttelijä ja tanssija. Hän on kotoisin Zamasta, Kanagawasta, Japanista.
Jo lukiolaisena Suzuki osallistui Sony Music Japanin järjestämään Asayan-kykyjenetsintäkilpailuun, jonka voittajalle oli luvassa sopimus Sony Musicin kanssa. Ohjelmasta tuli hyvin suosittu. Viisi tyttöä 13 500 kilpailijasta pääsi finaaliin, jonka Suzuki voitti 802 157 puhelinäänen turvin. Hän oli tuolloin vasta 15 vuoden ikäinen.
Suzukista tuli 1990-luvun lopulla eräs Japanin suosituimmista naislaulajista. Vuonna 2001 hän joutui sopimuskiistoihin agenttinsa kanssa. Vuonna 2004 hän teki sopimuksen Avex Trax -yhtiön kanssa ja julkaisi tanssikappaleen Delightful, joka ylsi Japanin Oricon-listan kolmannelle sijalle. Hänen nykyinen musiikkinsa, joka on lähinnä elektronista, on tyyliltään huomattavan erilaista kuin mitä hän teki uransa alussa.
Kiistat

Hän saavutti varhain menestystä ja hänen singlensä olivat suosittuja. Hänen suosionsa myötä mediassa esitettiin keksittyjä kiistoja muiden artistien välillä. Vuonna 2000 AG Communicationin johtaja pidätettiin veronkierrosta kolmen muun liikemiehen kanssa. Amin nimi liitettiin uutisiin usein, koska hänellä oli sopimus AG Communicationin kanssa.
Vuonna 2001 Suzukin vanhemmat haastoivat AG Communication -managerointitoimiston oikeuteen kun hän oli vielä kuukauden päässä täysi-ikäisyydestä (19 vuotta Japanissa). Tämän myötä Suzukin ura pysähtyi ja hän joutui mustalle listalle. Oikeus päätti kiistan Suzukin hyväksi, mutta yhtiöt eivät olleet halukkaita toimimaan hänen kanssaan tämän jälkeen.
Vuonna 2002 kerrottiin, että hän oli tehnyt sopimuksen Yoshimoto Kogyo -yhtiön kanssa. Vuonna 2004 Suzuki palasi musiikkimaailmaan ja 30. joulukuuta paljastettiin, että hän oli tehnyt sopimuksen Avex Traxin kanssa, jolle hän levytti neljä studioalbumia.
Julkaisut

Sony studioalbumit
1999: Sa
2000: Infinity Eighteen Vol. 1
2000: Infinity Eighteen Vol. 2
Sony kokoelma-albumit
2001: Fun for Fan
Avex studioalbumit
2005: Around the World
2007: Connetta
2008: Dolce
2008: Supreme Show
Avex remix-albumit
2005: Amix World
DVD
1ST CONCERT Oh Yeah! 1999 (originally her 1st concert, but released in 2005)
Amigo's Parlor Shake Shake Shake, November 1, 2000
Ami-Go-Round Tour, December 23, 2000
Video Clips Fun for Fan, July 7, 2001
2004 Summer Fly High: Ami Shower, November 17, 2004
Suzuki Ami Around the World: Live House Tour 2005, February 8, 2006
Kirjat
AmiGo, 1999
Suzuki Ami Sijyo Saikyo Mook Amix (鈴木あみ史上最強ムックamix ?), 2000
Suzuki Ami Shashin Shuu Ami '02 Natsu (鈴木あみ写真集 亜美'02夏 ?), 2002
Ami Book, 2003
Tsuyoi Kizuna (強いキズナ ,Strong Ties?), April 25, 2004
Elokuvat
Rainbow Song (2006)
XX -Makyo Densetsu- (2007)
TV
Fukaku Mogure -Hakkenden 2001- (2000)
Skull Man (2007)
Magnolia no Hana no Shitade (2007)
Itsumo Kimochi ni Switch wo (2007)
Love Letter (2008)
Oishii Depachika (2008)
Aiheesta muualla

Kotisivut (Arkistoitu – Internet Archive)
Siderofiilit

Siderofiilit ovat bakteereja, jotka vaativat rautaa tai pystyvät muiden systeemien ohella käyttämään rautaa.
Näitä ovat Vibrio vulnificus, Listeria monocytogenes, Yersinia enterocolica, Salmonella enterica (serotyyppi Typhymurium), Klebsiella pneumoniae ja Escherichia coli. Myös jotkut ei-bakteeriset mikrobit kuten Rhizopus arrhizus ja Mucor ovat myös olla siderofiilejä.
Andrea Amati

| Andrea Amati> Henkilötiedot |
| --- | --- |
Syntynyt: Cremona 
Tämä viulu, joka on nyt Metropolitanin taidemuseossa, on saattanut sisältyä osana Espanjan Philip II: n ja Valoisin Elisabethiin väliseen avioliittosopimukseen vuonna 1559, mikä tekisi siitä yhden varhaisimmista tunnetuista viuluista.
Andrea Amati (n. 1505 - 1577) oli viulunrakentaja Cremonasta Italiasta.  Amatia pidetään ensimmäisen nykyaikaisen viulun kaltaisen soittimen rakentajana.
Useat hänen rakentamansa soittimet ovat säilyneet nykypäivään, ja jotkut niistä ovat yhä soittokuntoisia.  Monet säilyneet soittimet olivat Ranskan Kaarle IX:lle 1564 toimitettujen soitinten joukossa.
Roger Hargrave'n elämäkerran mukaan Amati on pidetään mahdollisena viulun keksijänä. Kaksi muuta ehdokasta, jotka hän nimesi elämäkerrassaan, olivat Fussen, joka on syntynyt nykyisen Saksan alueella, ja Brescian Gasparo 'da Salo .
Kun Amati aloitti uransa, oli vain kolmella kielellä varustettuja viulun kaltaisa soittimia. Amatia pidetään ensimmäisen neljäkielisen viulun keksijänä. Amatin ensimmäiset viulut olivat pienempiä kuin nykyaikaiset viulut.
Andrea Amatin kaksi poikaa, Antonio Amati ja Girolamo Amati olivat myös ammattitaitoisia viulunvalmistajia, kuten myös hänen pojanpoikansa Nicolò Amati, jolla oli yli tusina arvostettua oppilasta, kuten Antonio Stradivari ja Andrea Guarneri.
Käännös suomeksi
Scott Thurston

| Scott Thurston |
| --- | --- |
 Scott Thurston
Henkilötiedot
Koko nimi:  Scott Troy Thurston
Syntynyt: 24. joulukuuta 1952 (ikä 71) Yhdysvallat
Ammatti:  muusikko
Muusikko
Taiteilijanimi:  Scott Thurston
Tyylilajit:  protopunk, rock, punk, rock n roll,
Soittimet:  kitara, koskettimet, huuliharppu
Yhtyeet:  Tom Petty & The Heartbreakers, Iggy Pop, The Motels,
  [ Muokkaa Wikidatassa ] [ ohje ]  
Scott Thurston (s. 10. tammikuuta 1952 Medford, Oregon) on yhdysvaltalainen kitaristi, kosketinsoittaja ja lauluntekijä. Hänet tunnetaan parhaiten Tom Petty & the Heartbreakers -yhtyeen kosketinsoittajana ja yhteistyöstään Iggy Popin kanssa.
Ura

Thurston varttui Medfordissa Oregonissa ja aloitti uransa sessiomuusikkona. Hän on soittanut muiden muassa Jackson Brownen, The Cultin, Melissa Etheridgen, Glenn Freyn, Jumpin, Nils Lofgrenin, The Motelsin, New Orderin sekä Bonnie Raittin levyillä.
Scott Thurston on tehnyt paljon yhteistyötä Iggy Popin kanssa. Hän soitti esimerkiksi pianoa Iggy & the Stoogesin livealbumilla Metallic K.O. (1976) ja koskettimia Iggy Popin ja James Williamsonin yhteisellä studioalbumilla Kill City (1977). Thurston soitti myös Iggy Popin New Values -albumilla (1979) suurimman osan kitaroista sekä sävelsi osan levyn kappaleista. Hän oli myös mukana Iggy & The Stoogesin viimeisellä studioalbumilla Ready to Die (2013).
Vuonna 1991 Thurston liittyi kosketinsoittajaksi Tom Petty & the Heartbreakers -yhtyeeseen, jossa hän toimi aina Tom Pettyn kuolemaan saakka.
Scott Sumner

Scott B. Sumner on julkisen Bentley Universityn taloustieteen professori. Hän on tutkinut etenkin rahapolitiikkaa ja ennustusmarkkinoita.
Sumner on tunnettu markkinamonetarismi-kannan isänä. Hän siis vaatii keskuspankkia pitämään talouden pysyvästi nimellisen BKT:n esimerkiksi 5 %:n kasvu-uralla, jotta rahapolitiikka olisi uskottavaa ja sääntöpohjaista eikä harkinnanvaraista mutta silti tasaisi suhdanteita. Huonoina aikoina joustaisivat reaalipalkat nimellispalkkojen ja työllisyyden sijaan.
Keskuspankin tulisi luoda nimellisen BKT:n futuurimarkkinat ja säätää rahapolitiikkaa näiden tuottaman informaation perusteella.
Sumnerin mukaan inflaatio on epätarkka ja viivästynyt mittari eikä erottele kysyntäsokkeja tarjontasokeista. Nimellinen BKT reagoi paljon nopeammin ja antaa siten merkin elvytystarpeesta aiemmin.
Aiheesta muualla

Steady as she goes TheMoneyIllusion – Scott Sumnerin blogi. Viitattu 6.10.2019. (englanniksi)
Sideroblastinen anemia

Sideroblastinen anemia on anemian muoto, jossa luuydin tuottaa normaalista poikkeavia punasoluja. Soluissa on liikaa rautaa, eikä keho pysty tuottamaan tehokkaasti hemoglobiinia.
Scott Sports

| Scott Sports SA |
| --- | --- |

Perustettu:  1958
Toimitusjohtaja:  Beat Zaugg
Kotipaikka:  Givisiez, Fribourgin kantoni, Sveitsi
Toiminta-alue:  maailmanlaajuinen
Toimiala:  urheiluvälineet ja -tarvikkeet
Tuotteet:  maasto- ja kilpapyörät ja pyörätarvikkeet (80 %)
Liikevaihto:  626 milj. euroa (2018)
Omistaja:  Youngone Corporation (50,1 %)
Kotisivu:  www.scott-sports.com
Infobox OKVirheellinen NIMI-arvo: 
Scott High Octane
Scott Sports SA (aiemmin Scott USA) on sveitsiläinen yritys, joka valmistaa muun muassa polkupyöriä, motocross-tarvikkeita, lumilautoja ja vaatteita. Insinööri ja entinen alppihiihtäjä Ed Scott perusti yrityksen vuonna 1958 ja ensimmäinen tuote oli alumiinista valmistettu hiihtosauva, joka korvasi aiemmin käytössä olleet bambusta ja teräksestä valmistetut sauvat. Vuonna 1970 yritys laajensi toimintaansa motocross-tarvikkeisiin ja valmisti ensimmäiset suojalasinsa. 1978 yritys perusti toimiston Eurooppaan laajentaakseen markkinoitaan. Ensimmäisen maastopyörän Scott valmisti vuonna 1986. Ensimmäisen etujousitetun maastopyörän Scott toi markkinoille vuonna 1991 ja heti seuraavana vuonna yritys valmisti myös täysjousitetun maastopyörän.
Vuonna 1993 Scott ryhtyi valmistamaan lumilautoja. Laskettelusukset tulivat yrityksen valikoimiin vuonna 1998. Ensimmäisen talviurheiluun tarkoitetun vaatemallistonsa Scott julkisti vuonna 1997. Tätä aiemmin yritys oli valmistanut jo käsineitä ja muita tarvikkeita.
Ensimmäisen hiilikuidusta valmistetun maastopyörän Scott toi markkinoille vuonna 1995 nimellä Endorphin. Malli oli menestys, ja pyörällä voitettiin useita maailmancupin osakilpailuja. Tästä eteenpäin Scott on pyrkinyt valmistamaan yhä kevyempiä runkoja.
Aiheesta muualla

Yrityksen kotisivut (useita kieliä)
Sideways (täsmennyssivu)
Sideways

Sideways voi tarkoittaa seuraavia:
Sideways (elokuva), on yhdysvaltalainen Alexander Paynen ohjaama draamakomedia.
Sideways Festival, on suomalainen musiikkitapahtuma Helsingissä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sideways”, voi hakea sivunnimihaulla, laajalla sivunnimihaulla tai tekstihaulla.
Alex Thépot

Alex Thépot
Alex Thépot (30. heinäkuuta 1906 Brest, Ranska – 21. helmikuuta 1989) oli ranskalainen jalkapallomaalivahti. Hän oli pituudeltaan 178-senttimetrinen.
Thépot edusti urallaan Levalloisia, Red Staria ja Dunkerqueta. Hän debytoi Ranskan A-maajoukkueessa toukokuuta 1937 ja pelasi ottelussa 31 ottelua. Hän kuului joukkueen kokoonpanoon vuosien 1930 ja 1934 maailmanmestaruuskilpailuissa. Hän edusti joukkuetta myös kesäolympialaisssa 1928.
Ahvenus (Mänttä-Vilppula)

| Ahvenus |
| --- | --- |
Valtiot:  Suomi
Maakunnat:  Pirkanmaa
Kunnat:  Mänttä-Vilppula
Koordinaatit:  62°08′42″N, 24°16′40″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Elänteen valuma-alue (35.37)
Laskuoja:  oja Haapaojaan 
Järvinumero:  35.374.1.001
Mittaustietoja
Pinnankorkeus:  136,2 m  
Rantaviiva:  0,681 km  
Pinta-ala:  2,865 ha  
Saaria:  ei saaria 
 fiAhvenus 
Ahvenus  on Pirkanmaalla Mänttä-Vilppulassa Laajankylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 2,9 hehtaaria ja se on 250 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 700 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Elänteen valuma-alueella (35.37), jonka Haapaojan valuma-alueeseen (35.374) se kuuluu. Lammen vedenpinnan korkeus on 136,2 metriä mpy.
Sergio Ballesteros

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Sergio Martínez Ballesteros
Syntymäaika: 4. syyskuuta 1975 (ikä 49)
Syntymäpaikka: Burjassot, Espanja
Pelipaikka: keskuspuolustaja
Pituus: 188 senttimetriä
Junioriseurat
: Levante
Seurat
| Vuodet | Seura | O | (M) |
| 1994–1996 | Levante | 36 | (4) |
| 1996 | → Tenerife (laina) | 6 | (0) |
| 1996–2000 | Tenerife | 86 | (4) |
| 2000–2001 | Rayo Vallecano | 36 | (2) |
| 2001–2004 | Villarreal | 81 | (1) |
| 2004–2008 | Mallorca | 103 | (1) |
| 2008–2013 | Levante | 174 | (3) |
| Yhteensä | Yhteensä | 522 | (15) |
 Seurajoukkueuran tilastot kattavat vain kansalliset sarjat.
Sergio Martínez Ballesteros (s. 4. syyskuuta 1975 Burjassot, Espanja) on espanjalainen entinen jalkapalloilija. Hän oli pelipaikaltaan keskuspuolustaja.
Seurajoukkueura

Ballesteros on Levanten junioriakatemian kasvatti. Tammikuussa 1996 hän siirtyi loppukauden kestävällä lainasopimuksella Tenerifeen. Hän teki ensiesiintymisensä maan pääsarjassa Primera Divisiónissa 3. tammikuuta 1996 ottelussa Racing Santanderia vastaan. Lainan päätyttyä Tenerife teki siirrosta pysyvän ja niin hän siirtyi kokonaisvaltaisesti saarelaisseuraan. Ballesteros nousi seuraavien kausien aikana joukkueen yhdeksi tärkeimmistä pelaajista, etenkin puolustuspäässä.
Kaudeksi 2001–2002 hän siirtyi Villarrealiin, jota ennen hän oli edustanut yhden kauden madridilaisseura Rayo Vallecanoa. Hän edusti Villarrealia seuraavat kolme kautta, ollen joukkueen yksi ehdottamista puolustuksen luottopelaajista.
Vuodet 2004–2008 Ballesteros edusti Mallorcaa, jossa hän pelasi lopulta yhteensä yli 100 sarjaottelua. Vuonna 2008 hänet vapautettiin sopimuksestaan ja niin hän teki paluun takaisin kasvattajaseuraansa Levanteen.
Ballesteros päätti ammattilaisuransa kauden 2012–2013 päätteeksi.
Aiheesta muualla

Sergio Ballesterosin tilastot BDFutbol-sivustolla (englanniksi)
Siemens (suku)

von Siemens –suvun vaakuna
Siemens on saksalainen suurtehtailijasuku. Se polveutuu maanviljelijä Ferdinand Siemensistä. Suvun jäseniin kuuluvat veljekset:
Werner von Siemens (1816–1892), saksalainen fyysikko ja insinööri, aateloitu vuonna 1888
Wilhelm Siemens (1823–1883), saksalais-englantilainen insinööri, edellisen veli
Friedrich Siemens (1826-1904), saksalainen teknikko, edellisen veli.
AlphaDream

| AlphaDream |
| --- | --- |

Perustettu:  2001
Lakkautettu:  2. lokakuuta 2019
Kotipaikka:  Tokio, Japani
Toimiala:  videopeliteollisuus
Kotisivu:  www.alphadream.co.jp
Infobox OKVirheellinen NIMI-arvo: 
Alphadream Corporation, Ltd. (jap. 株式会社アルファドリーム, Kabushikigaisha ArufaDorīmu) oli Tokiossa sijaitseva japanilainen videopelejä kehittävä yritys, joka perustettiin vuonna 2001. Nintendon toisen osapuolen tuottajana AlphaDream on kehittänyt pelejä Game Boy Colorille, Game Boy Advancelle ja Nintendo DS:lle.
Yhtiö ajautui konkurssiin lokakuussa 2019.
Pelit > Game Boy Color

Koto Battle: Tengai no Moribito (Vain Japanissa)
Pelit > Game Boy Advance

Tomato Adventure (Vain Japanissa)
Mario & Luigi: Superstar Saga
Hamtaro: Rainbow Rescue (Vain Japanissa ja Euroopassa)
Hamtaro: Ham-Ham Games
Pelit > Nintendo DS

Mario & Luigi: Partners in Time
Hi! HamTaro Ham-Ham Challenge
Tottoko Hamutaro Haai! Hamu-Chans no Hamu Hamu Challenge! Atsumare Haai! (Vain Japanissa)
Mario & Luigi: Bowser's Inside Story
PostPet DS (Vain Japanissa)
Pelit > Nintendo 3DS

Mario & Luigi: Dream Team Bros.
Mario & Luigi: Paper Jam Bros.
Aiheesta muualla

Profiili MobyGamesissä (englanniksi)
Scott Stevens

| Scott Stevens |
| --- | --- |
 Stevens perinteisellä vierailulla Valkoisessa talossa Stanley Cupin voittajana.
Henkilötiedot
Syntynyt: 1. huhtikuuta 1964 (ikä 60) Kitchener, Ontario, Kanada
Kansalaisuus:   Kanada
Jääkiekkoilija
Lempinimi:  Scotty
Pelipaikka:  puolustaja
Maila:  vasen
Pituus:  188 cm
Paino:  98 kg
Pelinumero:  4
Pelaajaura
Pääsarjaura:  1982–2004
Seurat:  NHL Washington Capitals St. Louis Blues New Jersey Devils
NHL-varaus:  5. varaus, 1982 Washington Capitals
Hockey Hall of Fame
 2007 
| Stanley Cup  |
| --- | --- | --- |
|  | New Jersey Devils | 1995  |
|  | New Jersey Devils | 2000  |
|  | New Jersey Devils | 2003  |
Ronald Scott Stevens (s. 1. huhtikuuta 1964 Kitchener, Ontario, Kanada) on uransa päättänyt ammattilaisjääkiekkoilija ja nykyinen valmentaja.
Stevensin ura NHL-puolustajana kesti 22 kautta vuosina 1982–2004. Hän pelasi kahdeksan kautta Washington Capitalsin ja yhden kauden St. Louis Bluesin joukkueissa ennen siirtoaan New Jersey Devilsiin, jossa hän pelasi 13 kautta ennen lopettamistaan. Stevens toimi joukkueensa kapteenina sekä Bluesissa että Devilsissä.
Devilsin kapteenina Stevens voitti Stanley Cupin kolmesti, vuosina 1995, 2000 ja 2003. Hänet nimettiin Hockey Hall of Fameen vuonna 2007.. Devils on jäädyttänyt hänen pelinumeronsa 4. Stevens tunnettiin urallaan luotettavana puolustajana, jonka tavaramerkki olivat kovat taklaukset[lähde? ].
Stevensillä on  New Jersey Devilsin pelaajana tilillään kolmanneksi eniten otteluita, neljänneksi eniten jäähyminuutteja ja viidenneksi eniten syöttöpisteitä.
| Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Pronssia | Länsi-Saksa 1983 | jääkiekko |  |
|  Hopeaa | Tšekkoslovakia 1985 | jääkiekko |  |
|  Hopeaa | Ruotsi 1989 | jääkiekko |  |
| Kanada Cup  | Kanada Cup  | Kanada Cup  |  |
|  Kultaa | 1991 | jääkiekko |  |
| World Cup  | World Cup  | World Cup  |  |
|  Hopeaa | 1996 | jääkiekko |  |
Saavutuksia ja palkintoja pelaajana

| Saavutukset ja palkinnot | Vuosi |
| --- | --- |
Valinta tulokaspelaajien tähdistökentälliseen: 1983
NHL:n tähdistöottelu: 1985, 1989, 1991, 1992, 1993, 1994, 1996, 1997, 1998, 1999, 2000, 2001, 2003
Conn Smythe Trophy: 2000
NHL:n ykköstähdistö: 1988, 1994
NHL:n kakkostähdistö: 1992, 1997, 2001
Plus-miinustilaston ykkönen: 1994
Stanley Cup: 1995, 2000, 2003
Anastasia Sanders

Anastasia ”Annie” Sanders (s. 22. heinäkuuta 2007) on yhdysvaltalainen kiipeilijä. Hän on osallistunut kansainvälisiin kisoihin vuodesta 2021 lähtien.
Vuoden 2021 nuorten maailmanmestaruuskisoissa hän voitti kultaa boulderoinnissa, lead-kiipeilyssä ja yhdistetyssä kiipeilyssä. Samana vuonna hän oli nuorten Yhdysvaltainmestaruuskisoissa boulderoinnissa ja leadissä ensimmäinen ja nopeuskiipeilyssä kolmas. Vuonna 2021 hän myös kiipesi Red River Gorgessa Yhdysvalloissa Omaha Beach -nimisen 8b+ vaikeustasoisen reitin ensimmäisellä yrityksellään.
Vuonna 2022 hän voitti Yhdysvaltain mestaruuden boulderoinnissa ja lead-kiipeilyssä. Vuonna 2023 hän voitti maajoukkuekarsintakilpailun saaden paikan Yhdysvaltain kiipeilymaajoukkueeseen. Vuoden 2023 boulderoinnin maailmancupissa hän pääsi finaaliin kaksi kertaa. Hänen sijoituksistaan paras oli neljässija Salt Lake Cityn osakilpailussa.
Kisojen tuloksia > Yhdysvaltain mestaruus

| Laji | 2022 |
| --- | --- |
Boulder: 1.
Lead: 1.
Kisojen tuloksia > MM-kisat > Aikuisten

| Laji | 2023 |
| --- | --- |
Boulder: 14.
Lead: 13.
Yhdistetty: 8.
Kisojen tuloksia > MM-kisat > Nuorten

| Laji | 2021 | 2022 |
| --- | --- | --- |
Boulder: 1.
| Lead | 1. | 17. |
| Nopeus | 11. | - |
| Yhdistetty | 1. | - |
Andrea (albumi)

| Andrea Andrea |
| --- | --- | --- |

Studioalbumin tiedot
 Äänitetty : 2009–2010
 Julkaistu: 2010
 Tyylilaji: pop-folk
 Levy-yhtiö: Payner / Andrea Production
Andrean muut julkaisut
| Men si tarsil 2009 | Andrea 2010 | Loša 2012 |
Andrea bulgarialaisen pop-folk -laulaja Andrean kolmas studioalbumi. Se julkaistiin vuonna 20. joulukuuta 2010 levymerkillä Payner.